‘ઓલ ઈઝ વેલ’ ફિલ્મ અંગે વાત કરતાં અભિષેક કહે છે કે અા ફિલ્મ પિતા-પુત્રના સંબંધોને દર્શાવે છે, જેમાં એક સામાજિક સંદેશ છે. ઋષિ કપૂર ફિલ્મમાં મારા પિતાના પાત્રમાં છે. અભિષેકના ખાતામાં કેટલીક હિટ ફિલ્મો પણ છે, પરંતુ તે સક્સેસ પાર્ટીઓ સાથે કેમ જોડાતો નથી એ અંગેના જવાબમાં તે કહે છે કે એવું બિલકુલ નથી કે હું સક્સેસ પાર્ટી અાપતો નથી, પરંતુ મારી પાર્ટી ફિલ્મની સમગ્ર ટીમ માટે હોય છે. પ્રચાર કે પીઅારના ઉદ્દેશો માટે નહીં, જે લોકો સક્સેસ પાર્ટી કરે છે અને મીડિયાને બોલાવે છે તેઓ અાવું પબ્લિસિટી માટે કરતા હોય છે. હું અાવી પાર્ટી માત્ર ફિલ્મ સાથે જોડાયેલ દરેક વ્યક્તિ સાથે કરું છું, જેણે ફિલ્મને સફળ બનાવવામાં યોગદાન અાપ્યું હોય.